Covid-19 se ongemaklike vrae oor demokrasie | Netwerk24
Covid-19 se ongemaklike vrae oor demokrasie
'n Verpleegster in Marokko maak reg om iemand teen Covid-19 in te ent. Foto: AP
Is outokrate wat dit goed bedoel beter as die demokrasie in lande waar ekonomiese ontwikkeling moet plaasvind? Dit is een van die vrae wat die Covid-19-pandemie in Afrika laat ontstaan het, skryf Liesl Louw-Vaudran.
Marokko het verlede week een van die eerste lande in Afrika geword wat 'n landwye inentingsveldtog teen Covid-19 begin het. Beeldmateriaal van die land se koning Mohammed VI wat in sy paleis in die antieke stad Fez ingeënt word, is wyd versprei.
Tot dusver is by die 500 000 Covid-19-gevalle en 8 200 sterftes in dié land, met sy 37 miljoen inwoners, aangeteken. Met die inentingsveldtog word beoog om 30 miljoen inwoners, sowat 80% van die bevolking, te bereik.